LĒMUMA PROJEKTS

**Par dalību Eiropas Savienības Atveseļošanas fonda projektā Nr. 2.3.2.1.i.0/1/23/I/CFLA/002**

**“Digitālā darba ar jaunatni sistēmas attīstība pašvaldībās”**

Ņemot vērā Informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu”, Jaunatnes starptautisko programmu aģentūras 2024. gada 8. marta vēstuli Nr. 4.2-10/3 “Aicinājums sniegt Eiropas Savienības Atveseļošanās fonda projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās”, kas reģistrēta Alūksnes novada pašvaldībā 2024. gada 8. martā ar Nr. ANP/1-35/24/805,

pamatojoties uz Pašvaldību likuma 4. panta pirmās daļas 8. punktu, 10. pantu, Alūksnes novada attīstības programmas 2022.-2027. gadam Rīcības plāna 2022.-2027. gadam U.2.17. punktu,

1. Atbalstīt Alūksnes novada pašvaldības kā partnera piedalīšanos Izglītības un zinātnes ministrijas padotības iestādes Jaunatnes starptautisko programmu projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās”.
2. Apstiprināt projekta indikatīvās izmaksas 25 158,11 EUR (divdesmit pieci tūkstoši viens simts piecdesmit astoņi *euro* 11 centi), tajā skaitā 20 791,83 EUR (divdesmit tūkstoši septiņi simti deviņdesmit viens *euro* 83 centi) Atveseļošanas fonda finansējums un 4 366,28 EUR (četri tūkstoši trīs simti sešdesmit seši *euro* 28 centi) Alūksnes novada pašvaldības līdzfinansējums.
3. Projekta atbalsta gadījumā, nodrošināt līdzfinansējumu projekta realizācijai no Alūksnes novada pašvaldības 2025. gada budžeta līdzekļiem.
4. Projekta īstenošanas laiks: 2024. gada marts - 2026. gada janvāris.
5. Atbildīgā projekta kontaktpersona Alūksnes novada pašvaldībā Alūksnes Bērnu un jauniešu centra direktore Eva Aizupe.